বায়েজিদ বোস্তামী থানা

বায়েজিদ বোস্তামী বাংলাদেশের চট্টগ্রাম জেলার একটি মেট্রোপলিটন থানা। এটা চট্টগ্রাম সিটি কর্পোরেশনের আওতাধীন। বিখ্যাত পারস্যদেশীয় সুফি সাধক হযরত বায়েজিদ বোস্তামীর নামানুসারে এই থানার নামকরণ করা হয়েছে এবং এই সাধকের মাজার এই থানাতেই অবস্থিত।

 আয়তন 
বায়েজিদ বোস্তামী থানার মোট আয়তন ১৭.৫৮ বর্গ কিলোমিটার (৪,৩৪৪ একর)।

 প্রতিষ্ঠাকাল 
২০০০ সালের ২৭ মে পাহাড়তলী থানা, পাঁচলাইশ থানা ও হাটহাজারী উপজেলার কিছু অংশ নিয়ে বায়েজিদ বোস্তামী থানা গঠন করা হয়।বায়েজিদ বোস্তামী থানা, মোঃ আব্দুল বাতেন, বাংলাপিডিয়া, এশিয়াটিক সোসাইটি অব বাংলাদেশ

 জনসংখ্যার উপাত্ত 
২০১১ সালের আদমশুমারি অনুযায়ী বায়েজিদ বোস্তামী থানার মোট জনসংখ্যা ১,৮২,১৪৬ জন। এর মধ্যে পুরুষ ৯৫,৫২৮ জন এবং মহিলা ৮৬,৬১৮ জন। মোট পরিবার ৪০,৬০০টি।

 ইতিহাস 
১৯৩০ সালের ২২ এপ্রিল ব্রিটিশ বিরোধী আন্দোলনের সময় জালালাবাদ পাহাড়ে ইংরেজ বাহিনীর সঙ্গে লড়াইয়ে ১১ জন বিপ্লবী যুব সৈনিক শহীদ হন।

 অবস্থান ও সীমানা 
চট্টগ্রাম সিটি কর্পোরেশনের উত্তরাংশে বায়েজিদ বোস্তামী থানার অবস্থান। এর পশ্চিমে সীতাকুণ্ড উপজেলার সলিমপুর ইউনিয়ন ও চট্টগ্রাম সিটি কর্পোরেশনের খুলশী থানা, দক্ষিণে খুলশী থানা ও পাঁচলাইশ থানা, পূর্বে চান্দগাঁও থানা ও হাটহাজারী উপজেলার শিকারপুর ইউনিয়ন এবং উত্তরে হাটহাজারী উপজেলার চিকনদণ্ডী ইউনিয়ন ও চট্টগ্রাম সিটি কর্পোরেশনের আওতাধীন হাটহাজারী উপজেলার ১নং দক্ষিণ পাহাড়তলী ওয়ার্ড অবস্থিত।

 প্রশাসনিক এলাকা 
বায়েজিদ বোস্তামী থানার আওতাধীন চট্টগ্রাম সিটি কর্পোরেশনের এলাকাসমূহ হল:
 ২নং জালালাবাদ ওয়ার্ড
 ৩নং পাঁচলাইশ ওয়ার্ড
 চট্টগ্রাম সেনানিবাস

 সংসদীয় আসন 
সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৮২ চট্টগ্রাম-৫হাটহাজারী উপজেলা এবং চট্টগ্রাম সিটি কর্পোরেশনের ১নং দক্ষিণ পাহাড়তলী ও ২নং জালালাবাদ ওয়ার্ডব্যারিস্টার আনিসুল ইসলাম মাহমুদজাতীয় পার্টি (এরশাদ)২৮৫ চট্টগ্রাম-৮বোয়ালখালী উপজেলা (শ্রীপুর খরণদ্বীপ ইউনিয়ন ব্যতীত) এবং চট্টগ্রাম সিটি কর্পোরেশনের ৩নং পাঁচলাইশ, ৪নং চান্দগাঁও, ৫নং মোহরা, ৬নং পূর্ব ষোলশহর ও ৭নং পশ্চিম ষোলশহর ওয়ার্ডআবদুচ ছালামস্বতন্ত্র

উল্লেখযোগ্য ব্যাক্তি
এই এলাকার গুরুত্বপূর্ণ ব্যাক্তিরা হলেন 
 নুরুল ইসলাম হাশেমী - আহলে সুন্নত ওয়াল জামাত বাংলাদেশের চেয়ারম্যান
 আমিনুল ইসলাম হাশেমী
 সৈয়দ মুহাম্মদ অছিয়র রহমান - জামেয়া আহমদিয়া সুন্নিয়া আলিয়া মাদ্রাসার সাবেক অধ্যক্ষ ও প্রধান মুফতি

 আরও দেখুন 
 চট্টগ্রাম সিটি কর্পোরেশন
 চট্টগ্রাম জেলা

 তথ্যসূত্র 

 বহিঃসংযোগ 


বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলার থানা